ÚJ Elnökség a MIÉP be
Muszáj-Herkules igaza
A NETANJAHU-ORBÁN–PAKTUM
Facebook Oldalaink És Youtube
Tiszaeszláron a MIÉP nyert.
MIÉP VIDEÓK
A Magyar Igazság és Élet Pártja október 23-án megemlékezést tartott a budapesti Hősök terén, melyre a viharos idő ellenére a Jobbikhoz hasonlóan néhány százan gyűltek össze. A kormánypártok központi megemlékezése mellett a Hősök terén és a Dózsa György úton tartott megemlékezést méltatta legnagyobb figyelemre a vihartól sújtott főváros. A média a parlamenten kívüli pártok ünnepségeit egységesen elhallgatta, ezért a nyilvánosság nem értesülhetett arról a történelmi ajánlatról, amelyet Nagy Tibor pártelnök tett a 2018-as választásokon induló cca. 400 pártnak.
A MIÉP-rendezvény megakadályozására a kormányoldal az elektromos áramot szolgáltató ELMÜ révén avatkozott be, az utolsó pillanatig azt a látszatot keltve, hogy biztosítják az áramot. Végül a munkaidő lejártával az ELMÜ a Rendőrség engedélyénél alacsonyabb rendű és saját dolgozói által is feleslegesnek és más esetben nem kért iratoknak a hiányára hivatkozva megtagadta az áramszolgáltatást. Mindezen nemtelen és a nemzeti ünnephez nem illő, továbbá a megszólított 400 párt és ezernél több civilszervezet tagjait és támogatóit mélységesen sértő eljárás ellenére a rendezvény zavartalanul lefolyt.
Történelmi Igazságtételi Lista felállítását javasolja a MIÉP annak érdekében, hogy a rendszerváltáskor remélt célok érdekében az Országgyűlésbe jutva a kis pártok ne csupán hangjukat tudják hallatni, hanem harminc éve várt érdemi döntéseket hozzanak. A bejutás láthatóan nem elegendő, a nemzet összefogására van szükség a pártállam titkosszolgálatai által kitalált és levezényelt rendszerváltás meghaladásához.
Az alábbiakban mellékeljük Nagy Tibor MIÉP elnök beszédét és annak felvételét.
2017. október 26-án.
FELVÉTEL: MIÉP HŐSÖK TERE OKTÓBER 23.
Mi, a Magyar Igazság és Élet Pártja tagjai, támogatói és szimpatizánsai ünnepelni jöttünk össze ma, 2017. október 23-án.
Ünnepünk lényegét három szóban foglalhatom össze: heroizmus, radikalizmus és tragikum. E három szónak az értelmét magunkkal kell vinnünk nem csak a mai napon, hanem egész életünk során. A heroizmusnak a magyar történelemben komoly hagyományai vannak, gondoljunk a nemrég megszólalt déli harangszóra, ami bennünket a Corvin-közben tartott megemlékezésünkön ért.
Körbe jártuk a várost és minden szent helyen a Corvin-köztől a Széna térig leróttuk kegyeletünket a hősök és mártírok előtt. A déli harangszó emlékeztet bennünket 1456 diadalára a török ellen. Nincs ennél időszerűbb üzenet akkor, amikor az iszlám ismét támad, és előőrsei megérkeztek Magyarországra. Az 1456-os diadal közvetlen kapcsolatban van 1956-tal, hiszen Hunyadi János testi és szellemi ereje mellett Kapisztrán János jelentette a lelki erőt, és ő pontosan ezen a napon, október 23-án halt meg 1456-ban. Átadta a stafétát az 500 évvel később érkező forradalmároknak. Az a félezer év nem telt nyomtalanul, hiszen szabadságharcaink során Bocskai István, Báthory István, Bethlen Gábor, II. Rákóczi Ferenc, Kossuth Lajos és Horthy Miklós neve fémjelezte nemzetünk olthatatlan szabadságvágyát.
Ellenségeink azt szokták mondani, hogy a magyarok minden szabadságharcukat elveszítették, de én azt mondom: minden szabadságharcunkat megnyertük annyiban, hogy eleink hősies küzdelméből erőt merítettünk, mint ahogy ma is azt tesszük, és biztosak lehetünk abban, hogy a magyar nép addig nem nyugszik, amíg ki nem vívja szabadságát. Társaink ebben a katalánok, baszkok, írek, skótok, dél-tiroliak, és részeseink a felvidéki, kárpátaljai, erdélyi és délvidéki magyarok, akikkel együtt kell kivívnunk a magyar nemzet teljes szabadságát.
A második nagy fogalom , a heroizmus után, aminek az értelmét ma meg kell világítanom: a radikalizmus. A KGB és a CIA évtizedek kutatásával állapította meg a radikalizálódás fokozatait. Ezek a demoralizáció, destabilizáció, válság, zavargások és forradalom. A demoralizáció, azaz az erkölcsi értékvesztés a Rákosi-Kádár rendszer óta folyamatos, gondoljunk az államvallássá tett istentagadásra, vagy a „tiéd a gyár, lopd haza” mozgalomra, amit országunk vezetői és kitartottjaik ma is gyakorolnak. Mindenki ismeri Mészáros Lőrinc, Csányi Sándor, Leisztinger Tamás és sok más köztolvaj nevét.
Az erkölcsi züllést követő destabilizációban az ország széthull, ennek is tanúi vagyunk. Az emberek nem bízhatnak egymásban, a rosszak még több bűncselekményt követnek el, a jók pedig úgy érzik, magukra maradtak, egyedül vannak. Ezt követi a válság, amiben most nyakig benne vagyunk, nem kell ismertetnem az oktatás, az egészségügy, a népesedés-elvándorlás kérdéseit, melyek megrengették társadalmunkat. Azt is tudjuk, ha nem sikerül megállítanunk ezt a folyamatot, zavargások és akár forradalom is következhet, amire a jelenkori politikai szereplők közül egyedül a Magyar Igazság és Élet Pártjának van mélyreható elemzése azon egyszerű okból, hogy rajtunk kívül egyetlen radikális párt sem maradt, pedig korábban azt hittük, hogy többen is vagyunk.
A magyar embernek lélegzetet vennie is csak radikálisan lehet, más szavakkal azt is mondhatnám, hogy egész történelmünk során ki akartak irtani bennünket, és ez most is így van. Statisztikák, tények és adatok tömege igazolja állításomat: a nemzetpusztító erők 1956-ban és ma is ugyanazok. Nem a külső ellenségre kell elsősorban figyelnünk, hanem a belsőre, amely több mint száz éve megkaparintotta országunk kulcspozícióit. Ezeket az elvtárs-urakat seprűvel és nádpálcával kell kizavarnunk az Országházból, és ha másképp nem megy, székestől kell kicipelnünk őket !
A Szovjetuniónak kapóra jött 1956 nemzeti elégedetlensége, mert éppen előtte egy évvel kellett kivonulnia Ausztriából, és soron volt a magyarországi kivonulásuk is. Az elvtársak olyannyira elvetemültek, hogy már évek óta egymást akasztották föl, ahogyan Rákosi tette Rajk Lászlóval 1949-ben, és arra is emlékezünk, hogy 1956. október 6-án milyen díszes újratemetést rendeztek a kommunista tömeggyilkos Rajk Lászlónak.
A nép elégedetlensége egyre nagyobb lett, – akárcsak most – és gyökeres változások váltak elkerülhetetlenné – akárcsak most –, amit az elvtársak nem vettek észre – akár csak most. Az orosz megszállás folytatásához vált elkerülhetetlenné a népelégedetlenség meglovagolása. Hányszor megtörtént a szemünk előtt az elmúlt évtizedekben, hogy a nép jogos elégedetlenségére olyan választ adtak, amivel a népnek még rosszabb lett.
Pontosan ez az alapja ma a Kádár-nosztalgiának, mert miközben vallattak és akasztottak, gondosan ügyeltek arra, hogy a népnek munkája és kenyere legyen. Észre kell vennünk, hogy a mostani tolvaj politikai elitnél még a primitív Kádár-kommunisták is magasabb szinten álltak, mert ők nem pusztítottak ki országrészeket, nem vitték haza a teljes nemzeti vagyont és nem törekedtek a magyarság teljes kiirtására! Ez persze nem jelenti azt, hogy visszasírnánk őket, sőt: mostani fiaikkal, unokáikkal együtt kell őket elzavarnunk mindet! Lengyelország ebben a kérdésben is előttünk jár, ők az állampárt kiszolgálóinak hatalmas nyugdíját visszavették, és ma már csak átlagnyugdíjat kapnak. Kövessük őket! Kényszerítsük ki a luxusnyugdíjak eltörlését, és adjuk azt a legszegényebb nyugdíjasoknak!
A maival kísértetiesen egyező 1956-os médiában a szovjet tankok rendfenntartóknak voltak nevezve, a Vörös Hadsereget pedig a törvényesség őreinek mondták a rádióban és újságokban. Fasiszta ellenségről beszéltek, ugyanúgy, mint ma. 1956 leverői és utódaik manapság bennünket csúfolnak fasisztának, ezért tisztáznunk kell valamit.
Nem az számít, hogy mit mondanak, hanem az, hogy ki mondja. Tapasztalatból tudjuk, hogy az igaz jó magyar embereket akkor is és most is fasisztának nevezik, ezért ha tőlük halljuk, le kell fordítanunk: a fasiszta azt jelenti, igaz jó magyar ember, és ettől fogva nem kell szomorkodnunk miatta.
Ejtenünk kell pár szót a Nyugatról is, mert akkor is és most is téves nézetek terjednek róla. Akkor azt mondták, hogy Amerika és Nyugat-Európa szemben áll a Szovjetunióval. Tudnunk kell, hogy a II. világháborúban szövetséges Amerika és Szovjetunió még az ’56-os forradalmunk kitörése előtt megegyezett, hogy a szovjet zónán belül Amerika semmilyen módon nem fogja megakadályozni a katonai beavatkozást.
Akkor Amerika és Nyugat-Európa elárult bennünket, mert miközben a Szabad Európa Rádión keresztül uszítottak, az amerikai elnök és külügyminisztere naponta biztosította szovjet kollégáit a be nem avatkozásukról. Itt a Hősök terén és a Dózsa György úton pedig a megtévesztett emberek várták az amerikai gépek érkezését, ahogyan a rádióban ígérték. Ne legyenek illúzióink, az amerikai Liberátor, azaz felszabadító repülőgépek nem szabadságot, hanem globális rabságot jelentenek számunkra.
A Szovjetunió és a Nyugat nem csak háborús szövetségesek voltak Magyarország ellen, hanem számos közös vonást fedezhetünk föl bennük: a hagyományos értékek nemtisztelete, a hagyományos társadalmak lerombolása és a hagyománytisztelő ember elpusztítása ma is szándékuk. A mai világ középpontjában a fogyasztó áll, és aki nem akarja a génmanipulált élelmiszerüket fogyasztani, aki nem akar a tömegmédia ostobaságainak hitelt adni, aki nem akar az általuk kitalált politikai rend működtetésében részt venni, azt minden eszközzel háttérbe szorítják, megsemmisítik!
Azért kell fölvennünk a sárból 1956 lyukas zászlaját, mert mi vagyunk az egyetlen hiteles örökösei 1956-nak! Mi vagyunk a meggyötört, tönkre tett és pusztulásra ítélt magyar nép! Mi vagyunk az egyetlen politikai erő, amely hitelesen tudja felvállalni és tovább tudja vinni az örökséget. Sokan mondják, hogy gyengék vagyunk, hiszen szemben áll velünk egy világuralmi küldetéstudattal rendelkező globális hatalom , mérhetetlen pénz, mérhetetlen távolságok, mérhetetlen hadi és ipari erő, és mérhetetlen nagyságú legyőzött tömeg.
Mindettől nem kell megijednünk. Ennek a hónapnak a végén van a reformáció 500. évfordulója, ami a mai napon Luther Márton szavára figyelmeztet bennünket, aki egyedül állt ki a világ minden gonoszságával szemben. „Ha Isten velünk, kicsoda ellenünk?!” kiáltotta Luther, és nekünk is meg kell értenünk: ha az igazság mellett állunk, nincs szükségünk fegyverre, tömegre, és győzelemre, mert mindaz meglesz, ha van igazságunk!
A globális hatalomnak azért kell elbuknia, mert hazugságra épül. Gondoljunk a Szovjetunióra, a világ legnagyobb országa, a világ legerősebb hadserege, a világ leggonoszabb eszmerendszere. És mi lett belőle? Semmivé vált.
A mai Oroszország keresztény alapokon ellensúlyt jelent a sátáni mélységekbe zuhant Nyugatnak, megtagadta vörös múltját, és igyekszik menteni az európai értékeket. Azt azért tisztáznunk kell, hogy Oroszországgal a megbékélésnek feltételei vannak.
Meg kell, kövessenek bennünket az 1849-es szabadságharcunk leverése, az 1919-es és 1945-ös kommunista rendszer behozatala és az 1956-os szabadságharcunk leverése miatt. A szép szavak nem sokat jelentenek, jóvátételre van szükség Magyarország kirablásáért, de nem úgy, ahogy Jelcin idején tették, amikor néhány kommunista felhizlalásával letudták a szovjet tartozásokat. Nem is úgy, ahogyan a jelenlegi rendszer teszi, amikor a világon eladhatatlan orosz atomerőmű befogadásával kötelezi el Magyarországot a kezelhetetlen atomenergia mellett.
A világhatalmak másképp gondolkodnak, mint az európai népek. Mi átlátunk a szitán, észre vesszük, ha befolyásolnak, meg akarják változtatni a véleményünket. A magyar ember nem fogékony a propagandára, sem náci, sem kommunista változatában! Elutasítjuk a propaganda jelenkori formáját, a politikai korrektséget, amikor a zsidót nem lehet zsidónak, a cigányt cigánynak neveznünk, ahogyan ezer éven át tettük. Elutasítunk mindenféle tudatipari módszert.
Ahogy alapító elnökünk, Csurka István mondta: „Se nem jobb, se nem bal, keresztény és magyar!” Ma is ez a jelszavunk, ma is ki merjük mondani, hogy a világ sorsát a Tel Aviv – New York tengely határozza meg, és ma is kimondjuk, hogy ezt a globális terrort ugyanúgy fel fogjuk számolni, ahogyan térdre kényszerítettük 1956-ban a világ legerősebb hatalmát. Nem kellenek évtizedek ahhoz, hogy a globális rend önmagát felszámolja, és ehhez mi itt és most az első koporsószöget beütjük.
Jelképes a hely, ahol állunk, itt van mögöttem a Homokóra, melyet hatalmas közpénzen állítottak föl, és amely természetesen nem működik.
Megállt az idő Budapesten, és ennek emlékhelyén állunk. Pedig az időt nem lehet visszaforgatni, nem lehet megállítani és nem lehet semmilyen módon befolyásolni, még egy száztonnás monstrummal sem. Ugyanezen a téren állt Sztálin szobra, amit 1956 -ban a felkelt nép ledöntött, és ezzel nagyot fordult az idő valódi kereke.
Nekünk le kell döntenünk minden akadályt ! El kell szakítanunk minden rabláncot ! Szabaddá kell tennünk Magyarországot ! Erre szerződtünk. A heroizmus és a radikalizmus után megmagyarázom a tragikum értelmét. 1956-nak sokkal több áldozata van, mint velünk igyekeznek elhitetni.
Nem tűnt föl senkinek, hogy ma is ugyanazokat a számokat mondják a kivégzettekről, börtönbe zártakról és a határon túlra üldözöttekről, mint amit a Kádár-rendszer alatt mondtak? Ez nem véletlen. A Kádár-rendszer még nem ért véget, és azt a rendszerváltást nekünk kell elkezdenünk. Emlékezünk arra, hogy az 1989-es Nagy Imre újratemetésnél négy vezető állta körül a koporsót: Szűrös Mátyás, Medgyessy Péter, Pozsgai Imre és Németh Miklós. Most ne beszéljünk arról, hogy Nagy Imre az NKVD besúgója volt Vologya néven, mert ez ma már nem újdonság. De kérdezem 2017-ben, melyikük öröksége vihető tovább? Tovább vitte azt az örökséget Antall József, Horn Gyula, Orbán Viktor és Gyurcsány-Bajnai, meg a többi szélhámos?
Értsük meg: egy és ugyanazon rendszerről van szó Rákositól a mai napig, és az vállalhatatlan. A jelenkori államvezetés a 2018-as választások után, július elsején kívánja nyilvánosságra hozni az ügynöklistákat, ami azt jelenti, hogy 2018-ban is ügynökökre, izraeli-magyar kettős állampolgárokra és más besúgókra szavazhatnak mindazok, akik a Parlamentben ülő pártokra szavaznak.
A parlamenten kívül pedig 400 pártra van osztva a magyarság ereje annak érdekében, hogy lehetőleg egy se kerüljön be.
Történelmi alkut javaslok ennek a 400 pártnak, és az ezer civil szervezetnek: állítsuk föl az Igazságtételi Közös Listát, jussunk be az Országgyűlésbe és hajtsuk végre a rendszerváltást !
Ha nem ezt tesszük, négy évre eltolódik a lehetőség, ám az alatt a négy év alatt a pusztítás visszafordíthatatlanná válik.
1956 tragikumához hozzá tartozik a gyermek hősök, a pesti srácok életáldozata. Mansfeld Péter ma is itt lehetne közöttünk, de csak a testvére jöhet el. A forradalom alatt a Széna téri ellenállóknak fegyvert szállított, ő vezette a teherautót amelyen Piros László belügyminiszter villájából lopott fegyvereket vittek a szabadságharcosoknak. Legnagyobb akciója Vekerdi Elek rendőr törzsőrmester lefegyverzése volt, akitől a második kerületi Mártírok útján elloptak egy Pobjeda személyautót, amit egyébként a hatóság korábban egy magánszemélytől foglalt le. Úgy is mondhatnám, hogy Mansfeld Péter visszalopta azt a Pobjedát a hatóságtól. 1958. január 29-én egy év börtönre ítélték, a büntetést három évre felfüggesztve.
Domokos József , a Legfelsőbb Bíróság elnöke továbbította a Kádár Jánostól és Biszku Bélától kapott parancsot: „Elvtársak! Mi, a Magyar népköztársaság bírái vagyunk, a proletárdiktatúra bírái, akiknek kötelességük, hogy a proletariátus államát erősítsék és annak minden ellenségét, aki a proletárforradalomra kezet emel, kíméletlenül megsemmisítsük!”
A népi demokratikus államrend elleni szervezkedés miatt Mátsik György ügyész 1958. november 17-én Mansfeld Péterre halálbüntetést kért, amit a bíróság helyben hagyott. Megvárták, amíg a gyermek betöltötte 18. évét és akkor végezték ki.
Az ítélet-végrehajtáson jelen volt Guidi Béla, a tanács elnöke, Balogh János fogalmazó, Doktor János ügyész, Fáber Viktor bírósági orvos, Szabó Ernő börtönorvos, Sárközy Tibor főhadnagy, Csúcs Mátyás ítélet-végrehajtó, Karácsonyi Sándor ítélet-végrehajtó segéd és Fülöp István ítélet-végrehajtó segéd. Mansfeld Pétert 9 óra 22 perckor kezdték el kivégezni. A jelenlévők követelték: „Lassabban! Lassabban !” A hóhérok 13 percig elhúzták a haláltusát.
Az ítélet-végrehajtás során felmerült orvosi költséget, 100 forintot kifizették. A felsoroltak a legmagasabb nyugdíjat kapják ma is, aki ágyban és párnák között meghalt közülük, annak utódai örökölték nem kis vagyonukat.
Mátsik György vérügyész ellen néhány éve még együtt tüntettünk budai lakóházánál az egyik parlamenti párttal, amely ma már a nevét sem mondja ki, és eltávolodott a nemzeti radikalizmustól. Biszku Béla tömeggyilkos belügyminiszter perét a miniszterelnök utasítására a pártérdek alá rendelt ügyészség és bíróság addig húzta, amíg ágyban és párnák között békésen elszenderült. Ez egyben azt is jelenti, hogy a diktatúra minden gyilkosa, tömeggyilkosa menlevelet kapott.
1956 tragikuma mindannyiunkat kötelez. Fel kell állítanunk a forradalom és szabadságharc valódi tényeit, adatait feltáró intézetet és nyilvánosságra kell hoznunk az áldozatok valódi számát ! Véget kell vetnünk ennek a velejéig romlott rendszernek, amit 1956 leverői és bosszúállói működtetnek. Három szóról beszéltem, 1956 heroizmusáról, radikalizmusáról és tragikumáról. Mindhárom kötelez bennünket, hogy megfogyatkozva és megtörve, de az igazságot föl nem adva folytassuk a küzdelmet! Ha Isten velünk, ki ellenünk ? ! Győzni fogunk!
Teremtsünk olyan Magyarországot, ahol a tisztességgel végzett munka után tisztességes bért tud kapni, aki tisztességesen dolgozott.
Teremtsünk olyan Magyarországot, ahol, aki megbetegszik, azt a legkorszerűbb feltételekkel és a legkorszerűbb eszközökkel kezdik el azonnal gyógyítani.
Ahol az orvosok az ápolók is tisztességes és megbecsült bért kapnak a munkájukért és nem kell külföldre vándoroljanak, hogy hosszú távú terveik lehessenek.
Ahol a rendőrnek a bűnözés felszámolása a feladata és nem a plakát tépése.
Teremtsünk olyan országot, ahol a politikus nem veri át naponta a választóit, ahol nem az győz, aki nagyobbat hazudik, hanem aki valóban elkezdi végre Magyarország felemelését.
A Magyar Igazság és Élet Pártja a Parlamentbe kerülés küszöbén áll. Egyedül nekünk van történelmi programunk. Egyedül mi ajánlunk minden tisztességes pártnak történelmi szövetséget.
Egyedül mi tudjuk kimozdítani a történelem megállított időkerekét. Adjátok tovább ezt a hírt és küzdjünk együtt a végsőkig!
Se nem jobb, se nem bal ! Keresztény és magyar !
A Magyar Igazság és Élet Pártja szeretettel meghívja
Önt és kedves családját az 1956-os
61 . évfordulója alkalmából megrendezendő
Stúdió Percek – Vendég: Nagy Tibor MIÉP elnök, Tiszaeszlár polgármestere
ORBÁN – NETANJAHU–PAKTUM — NAGY TIBOR MIÉP-elnök nyilatkozata – ÁKTV 2017.07.19
Tatabánya MIÉP
1998-ban egyedül jutott a paralamentbe a Magyar Igazság és Élet Pártja.
Hová lett az egykor szebb napokat is látott alakulat?
Mi lett a korábban negyedmilliós megmozdulásokat rendező MIÉP-pel?
Vendég: Nagy Tibor Barnabás, a MIÉP elnöke.
SZÓZAT -Egressy Béni
MIÉP HIVATALOS YUTUBE
OLDALA A KÉPRE KATTINTVA
ÉRHETŐ EL
KATT A KÉPRE ÉS
A TAXI OLDALON VAGY
Berczi Sándor
+36705104937
berczisandor47@gmail.com
Singer Attila
+36 20 402 3364
singerattila@gmail.com
MÁRIS FACEBOOK
OLDALUNKON VAGY
Sárdy Barbara és a MIÉP
Sárdy Barbara Lesz lesz lesz
(Csurka István 78.
Sárdy Barbara)